পল কলিংউড
পল ডেভিড কলিংউড (ইংরেজি: Paul David Collingwood; জন্ম: ২৬ মে, ১৯৭৬) হলেন একজন ইংলিশ ক্রিকেটার। তিনি ইংল্যান্ড জাতীয় দলের টেস্টের একজন নিয়মিত খেলোয়াড় এবং ২০০৭-০৮ মৌসুমের একদিনের আন্তর্জাতিকে অধিনায়ক ছিলেন। তিনি ডারহাম কাউন্টি ক্রিকেট ক্লাবের হয়েও অধিনায়ত্ব করে থাকেন। কলিংউড হচ্ছেন মূলত একজন ব্যাটিং অল-রাউন্ডার; যিনি অসাধারণ ভঙ্গিমার সাথে স্বাভাবিক ক্রিকেট খেলে থাকেন। এছাড়াও তিনি নিয়ন্ত্রত বলও করে থাকেন। তাকে একজন "প্রাকৃতিক ক্রীড়াবিদ" হিসাবে বর্ণনা করা যায়। এছাড়াও তিনি একজন সু-দক্ষ ফিল্ডারও বটে। সাধারণত তিনি ব্যাকওয়ার্ড পয়েন্ট অথবা স্লিপে ফিল্ডিং করে থাকেন এবং তিনি দলের প্রয়োজনে মাঝে মধ্যে উইকেটরক্ষকের ভূমিকা পালন করে থাকেন।